Vino kroz legende
"U vinu je istina". Istine i legende o vinu se prepliċu vec vjekovima.
Kažu da je Dionis, Bog vina, jedini od dvanaest Bogova, koji je sjedio, sa desne strane Zevsove, imao privilegiju da svake godine, u mjesecu septembru, sidje sa Olimpa, projuri kroz vinograde i svrati u domaċinske podrume. Napije se vina, a ono najbolje ponese sa sobom, kao dar ostalim Bogovima.
Za Noja, jedni kažu, da se napio vina i tako ohrabren, spasio se potopa. Drugi kažu, da je Noje, poslije potopa, prvi zasadio lozu i pio njene opijajuċe sokove, a kako je neiskusan bio, često se opijao.
Bilo kako bilo, istina je da se loza, groždje i vino, srijeċe gotovo u svim zemljama i na svim meridijanima.
Još trideset vijekova prije Hrista, vino je bilo jedino piċe kojim se faraon ispraċao na onaj svijet.
U Kini, Li Po, najcjenjeniji i najpoznatiji pisac iz osmog vijeka, kako legenda kaže, umro je pijan u pokušaju da uhvati odraz mjeseca u vodi.
Kažu da je Isus na Tajnoj večeri, pružajuċi putir svojim apostolima rekao: "Ovo je krv moja, krv Novog zavjeta, koja ċe se proliti za mnoge".
Persijanci u svojim legendama spominju čudnovat izvor iz koga teče vino, a ko se napije sa njegovog izvora, ostaje besmrtan.