Služenje i serviranje vina
U vinskoj kulturi veoma bitno mjesto zauzima postupanje sa vinom tokom njegovog serviranja odnosno služenja. Vino se servira po odredjenim pravilima koja podrazumjevaju izbor vina i prezentaciju boce sa vinom, otvaranje boce, sipanje predhodno temperiranog vina u odgovarajuċe čaše i jednog kulturnog umjerenog pijenja vina do granica koje ne prelaze granice pijanstva. Pri izboru vina u restoranu gost može sam da odabere vino uz predhodno odabrano jelo, a na usluzi mu je uglavnom i konobar ili šef sale. Ponegdje je tu i specijalizovano osoblje, sommelier ili vinonoša. Svaki bolji restoran raspolaže sa odgovarajuċom vinskom kartom, iz koje se pružaju gostu podaci o vrsti vina, godini berbe, kategoriji kvaliteta, sadržaju šeċera i alkohola, zapremini boce i naravno na kraju o njegovoj cijeni.
Stona u bokalima od 2,5 ili 5dl do 1 litra. Boce zapremine 0,75lit, sa kvalitetnim i vrhunskim vinima najprije se prezentuju gostu bez salvete ukoliko je boca suva, ili u platnenoj salveti ukoliko je boca vlažna. U toku predstavljanja boce gostu konobar je drži jednom rukom za osnovu a drugom za vrat. Poslije toga pristupa se otvaranju boce sa vinom. Bocu vina otvaramo tako da se najprije uklanja alo-kapica koja se postavlja preko čepa, potom se salvetom taj dio obriše i onda vadičepom otvaramo bocu. Po pravilu se plutani čep vadi iz grliċa 70-80% od njegove dužine. Vadičep se potom izvadi a čep se potom palcem i kažiprstom vadi napolje. Na ovaj način se izbjegava stvaranje vakuma u boci usljed naglog vadjenja čepa pri čemu dio mirisnih materija napušta vino. čep se potom polaže na predhodno pripremljen podmetač ili tacnu sa salvetom i daje gostu na uvid. Sipanje vina u čaše ima svojevrsan red, pa čim se isto otvori poručiocu ili domaċinu se sipa jedna manja količina radi probe kako bi se provjerila ispravnost vina i odstranili eventualni ostatci čepa. Zatim se nalije malo vina u drugu čašu radi procijene boje, mirisa i ukusa. Nakon što smo utvrdili da je vino ispravno i zdravo ono se toči u čaše, i to s desna u lijevo, ne uzimajuċi čaše u ruke. Pri tome se daje prvensto "posebnom gostu" ili "dami" kojima se tako ukazuje čast. čaše se nikada ne pune do vrha. Crno vino se sipa do 1 čaše, a bijelo i šampanjac na 2/3. Pri tome osoba koja naliva vino treba da stoji na pristojnoj distanci s desne strane od gosta, lijevom rukom povijenom na ledjima. Etiketa treba da je vidljiva gostu kojem se sipa vino. Poslednji se poslužuje onaj koji je naručio vino, pri čemu se njegova čaša doliva.
U svečanim prilikama koje traju duže vrijeme računa se na potrošnju od 0,5lit vina po osobi. Jedno bijelo i dva crna vina je prava kombinacija uz dobro osmišljen obrok. četiri do pet posluženih vina su prava gastronomska seansa i pri tome se mogu poslužiti dva bijela, ili bijelo i roze uz predjelo ili ribu i dva crna uz pečenje i sireve koji se služe i na kraju obroka. Uz vino treba obavezno poslužiti mineralnu ili soda vodu koja se ne miješa nikada sa vinom.